Beaver Stadium

Beaver Stadium on Pennsylvanian osavaltionyliopiston kampuksella University Parkissa, Pennsylvaniassa sijaitseva jalkapallostadion. Se toimii ensisjaisesti Penn State Nittany Lions -jalkapallojoukkueen kotikenttänä. Hevosenkengän muotoinen stadion avattiin vuonna 1960 alun perin 46 284 katsojan kapasiteetilla. Stadion on nimetty James A. Beaverin mukaan, joka oli 1800-luvulla Pennsylvanian kuvernööri ja yliopiston hallituksen jäsen. Stadionin nykyinen katsojakapasiteetti on 106 572 katsojaa, mikä tekee siitä yliopistojalkapallon toiseksi suurimman ja maailman neljänneksi suurimman jalkapallostadionin. Lähteet